Diari Oficial de la Generalitat Valenciana


Sumari del DOGV 6416, del 14-12-2010 (2010/13263)

Bases per a la provisió en propietat de tres places d'agent de la policia local
-------------------------------------------------------------------------------

### Dades del document

Número de DOGV
:   6416

Data del DOGV
:   14-12-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/13639


Data del document
:   01-12-2010

Organisme emissor
:   Ajuntament de Rocafort

Tipus de document
:   Anunci

Anàlisi jurídica

 Descriptors 

:   * Rocafort
    * concurs administratiu

Bases per a la provisió en propietat de tres places d'agent de la policia local [2010/13511]  
Per l'Acord de la Junta de Govern Local de data 8 de novembre de 2010, s'han aprovat les bases per a la provisió en propietat mitjançant oposició, torn lliure, de tres places d'agent de la policia local, escala bàsica, vacants en el cos de la Policia Local de l'Ajuntament de Rocafort, incloses en l'oferta d'ocupació pública de 2010, el contingut íntegre del qual és el que a continuació es transcriu:   
«Bases per a la selecció de tres agents del cos de la Policia Local de l'Ajuntament de Rocafort  
Bases per a la provisió de tres places d'agent existents en la plantilla, escala bàsica, grup C1 (grup C en la normativa anterior a l'EBEP, aprovat per la Llei 7/2007, de 12 d'abril), vacant en el cos de la Policia Local de l'Ajuntament de Rocafort, incloses en l'oferta d'ocupació pública de 2010, d'acord amb el que disposa la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana; Llei de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2617/1985, de 9 de desembre; i la resta de normes d'aplicació.  
Primera. Objecte de la convocatòria  
És objecte d'aquesta convocatòria la selecció com a funcionaris de carrera de tres places d'agent de policia local, vacants en la plantilla de l'Ajuntament de Rocafort, de les quals dues es cobriran pel torn lliure, mitjançant el sistema d'oposició i una pel torn de mobilitat, mitjançant concurs.   
L'accés a la categoria d'agent es farà per torn lliure i torn de mobilitat, d'acord amb les reserves contingudes en l'annex I del Decret 88/2001 per a aquests sistemes de provisió. Les places convocades i no cobertes per mobilitat s'oferiran al torn lliure.  
Segona. Condicions dels aspirants  
2.1. Requisits torn lliure  
L'accés a les categories d'agent de policia local es farà per oposició i els aspirants hauran de complir els requisits següents, referits al dia en què finalitze el termini d'admissió de sol·licituds:   
a) Tindre la nacionalitat espanyola.   
b) Estar en possessió del títol de Batxiller Superior o equivalent, o complir les condicions per a obtindre'l en la data que finalitze el termini de presentació d'instàncies.   
c) No patir malaltia o cap defecte físic que impedisca l'exercici de les funcions, d'acord amb els quadres d'exclusions mèdiques que s'indiquen en els annexos d'aquestes bases i tindre una estatura mínima d'1,65 metres els hòmens i 1,60 metres les dones.   
d) Tindre complits 18 anys, sense excedir de l'edat de 30 anys. Només als efectes de l'edat màxima, es compensarà el límit amb els serveis prestats anteriorment a l'administració local com a policia local o auxiliar de policia local.   
e) No haver sigut separat per mitjà d'expedient disciplinari del servei de l'Estat, de les comunitats autònomes o de les entitats locals ni trobar-se inhabilitat per a l'exercici de funcions públiques.   
f) Estar en possessió dels permisos que habiliten per a la conducció de les classes B, amb un any d'antiguitat, i A, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.   
2.2. Requisits torn de mobilitat  
Per a participar en els concursos de mobilitat s'hauran de complir els següents requisits, referits al dia en què finalitze el termini d'admissió de sol·licituds:   
a) Ser funcionari de carrera de la categoria que es convoca, integrat en la subescala de serveis especials, classe policia local i els seus auxiliars, de qualsevol dels municipis de la Comunitat Valenciana.  
b) Haver romàs, almenys, dos anys com a funcionari de carrera en el lloc de treball des del qual es concursa.   
c) No faltar menys de cinc anys per a passar a la situació de segona activitat.   
d) No patir cap malaltia ni defecte físic que li impedisca l'exercici normal de les funcions pròpies de la seua escala i categoria, d'acord amb el barem d'exclusions mèdiques que es recull en els annexos d'aquestes bases.   
e) No estar suspés ni inhabilitat en ferm per a l'exercici de funcions públiques. Si es produeix la suspensió o la inhabilitació després de la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte del dit aspirant.   
f) Estar en possessió dels permisos que habiliten per a la conducció de vehicles automòbils i motocicletes destinats al servei d'urgència o emergències.  
g) Qualsevol altre requisit que s'establisca per a la mobilitat dels funcionaris de la policia local.   
Tercera. Presentació d'instàncies i documentació annexa  
Les instàncies amb què se sol·licite prendre part en l'oposició es dirigiran a l'alcalde president de l'Ajuntament, i podrà utilitzar-se la instància model que s'insereix en aquestes bases o recollir-la gratuïtament de les oficines municipals. Les instàncies es presentaran en el Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, comptadors des de l'endemà de la publicació de l'extracte d'aquesta convocatòria en el Butlletí Oficial de l'Estat. En les instàncies els aspirants hauran de manifestar que reuneixen tots i cada un dels requisits exigits.  
Les instàncies s'acompanyaran d'un justificant d'haver ingressat en el compte de l'entitat bancària Ruralcaixa número 4177-7184-13-3608263178, obert a nom de l'Ajuntament de Rocafort, els drets d'examen, que són de 20 euros. Si el pagament es va efectuar mitjançant gir postal o telegràfic, es consignarà en la instància el número de gir.  
Així mateix, per al torn de mobilitat, les instàncies hauran d'acompanyar-se de la documentació acreditativa dels mèrits que s'al·leguen degudament compulsats, i que hagen de servir de base per a l'aplicació del barem del concurs. No es valorarà cap mèrit que no es justifique i s'adjunte a la instància. Es tornarà la documentació als aspirants que no siguen seleccionats, una vegada siga ferma la resolució del procés de selecció.   
Quarta. Admissió d'aspirants  
Per a ser admesos a les proves selectives els aspirants hauran de manifestar en la instància que reuneixen totes i cada una de les condicions exigides en aquestes bases, referides a la data de finalització del termini de presentació, i que hagen abonat els drets d'examen i que hagen aportat i relacionat en la instància, la documentació acreditativa dels mèrits al·legats per al concurs i el justificant dels drets d'examen.  
Expirat el termini d'admissió d'instàncies, mitjançant una resolució de l'Alcaldia s'aprovaran les llistes provisionals d'aspirants admesos i exclosos. Les relacions provisionals d'aspirants admesos i exclosos seran publicadades al tauler d'anuncis, com també en el Diari Oficial de la Comunitat Valenciana, i se'ls concedirà un termini de 10 dies hàbils a l'efecte que els aspirants exclosos esmenten defecten, quan siga possible. No serà esmenable presentar la sol·licitud de forma extemporània, ja siga abans o després del termini corresponent.  
Transcorregut el termini indicat, s'entendran definitives les llistes esmentades, i l'Alcaldia resoldrà prèviament les reclamacions, si és el cas, presentades. En la resolució per la qual s'aproven les llistes es determinaran el lloc, la data i l'hora de la celebració del primer exercici de l'oposició, així com la composició del tribunal i l'ordre d'actuació; la resolució indicada es publicarà en el Diari Oficial de la Comunitat Valenciana i al tauler d'anuncis de l'Ajuntament.  
Cinquena. Tribunal qualificador  
a) El tribunal qualificador estarà integrat pels següents membres, tots ells amb veu i vot:  
President: un funcionari de carrera membre dels cossos de la policia local de qualsevol municipi de la província de València designat per l'Alcaldia, qui actuarà a títol individual.  
-Secretari: el de la corporació o funcionari en qui delegue, que actuarà, a més, com a vocal.  
Vocals:   
· Un funcionari proposat per la direcció general de la Generalitat Valenciana competent en matèria de policia local, qui actuarà a títol individual no representant a aquesta.  
· Un funcionari proposat per la direcció general de la Generalitat Valenciana competent en matèria d'administració local, qui actuarà a títol individual no representant a aquesta.  
· Tres tècnics en matèria de policia local designats per l'Alcaldia, funcionaris de carrera, membres dels cossos de la policia local de qualsevol municipi de la província de València, els quals actuaran a títol individual.  
· El president de la corporació podrà nomenar com a membres del tribunal funcionaris d'altres administracions d'acord amb el principi de col·laboració i cooperació interadministrativa, atenent a la professionalitat del lloc que es pretén cobrir, de conformitat amb l'article 99 de la Llei 7/2007, de 12 d'abril, de l'Estatut Bàsic de l'Empleat Públic.  
b) La composició del tribunal inclourà la dels respectius suplents.  
c) Podran nomenar-se assessors del tribunal per a les proves psicotècniques, mèdiques i d'aptitud física. El seu nomenament haurà de fer-se públic juntament amb el del tribunal.  
d) Els vocals del tribunal posseiran la mateixa titulació o superior acadèmica que l'exigida per a la plaça a proveir.  
e) El tribunal no es podrà constituir ni actuar sense l'assistència de la meitat més un dels seus membres, titulars o suplents.  
f) Els membres del tribunal es podran abstindre o ser recusats quan concórreguen les causes previstes legalment per a això.  
A l'efecte del que disposa l'annex IV del Reial Decret 462/2002, de 24 de maig, el tribunal tindrà la categoria de segona, tant respecte a les assistències dels membres del tribunal com dels seus assessors i col·laboradors.  
Sisena. Començament i desenvolupament de l'oposició  
L'ordre d'actuació dels aspirants que hagen de realitzar els corresponents exercicis i en particular per als que no puguen realitzar-se conjuntament, serà l'alfabètic segons el primer cognom iniciant-se per la lletra que resulte de l'últim sorteig celebrat a aquest efecte per la Generalitat Valenciana per a la selecció del seu personal.  
Els aspirants seran convocats en crida única, excepte casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries determinarà automàticament el decaïment del seu dret a participar en el procés selectiu, per la qual cosa en quedarà exclòs.  
El tribunal podrà requerir els aspirants, en qualsevol moment, perquè acrediten la seua identitat, amb aquesta finalitat, hauran d'anar proveïts del document nacional d'identitat.  
Una vegada començades les proves no serà necessària la publicació dels successius anuncis de celebració dels restants exercicis en el Diari Oficial de la Comunitat Valenciana, i serà suficient la seua publicació als taulers d'anuncis de l'Ajuntament amb 12 hores d'antelació al començament d'aquestes, si es tracta del mateix exercici o, de 48 hores, si es tracta d'un nou exercici, llevat que el tribunal, prèvia conformitat dels aspirants, decidira, a fi d'agilitzar el procediment administratiu, realitzar, com a màxim, dos proves el mateix dia.  
Setena. Procediment de selecció  
De conformitat amb el que estableix l'article 4 del Decret 88/2001, de 24 d'abril, del Govern Valencià, pel qual s'estableixen les bases i criteris uniformes per a la selecció, promoció i mobilitat de totes les escales i categories de les policies locals i auxiliars de la policia local de la Comunitat Valenciana, l'accés a les places convocades per torn lliure i torn de mobilitat, constaran dels exercicis que es detallen en aquest aparado.  
Amb caràcter previ a l'inici de les proves, de manera preceptiva tots els aspirants que concórreguen per torn lliure aportaran en la primera crida del tribunal un certificat mèdic oficial (que no haurà de tindre una antiguitat superior a tres mesos, comptadors des del lliurament i fins a la data en què finalitze el termini de presentació d'instàncies per a aquest procés selectiu), en el qual es faça constar expressament, d'acord amb l'Ordre de 23 de novembre de 2005, de la Conselleria de Justícia, Interior i Administracions Públiques, la seua capacitat per a concórrer a les proves físiques exigides en aquestes bases, així com que no es troben impedits o incapacitats per a l'accés a la funció pública. La falta de presentació del certificat indicat exclourà els aspirants de participar en el procés de selecció que es convoca.  
a) Torn lliure. Oposició.   
Les proves de selecció que es convoquen constaran de les fases i exercicis següents:  
Primer exercici. De caràcter obligatori i eliminatori.   
Mesurament d'estatura. Els aspirants hauan d'arribar o superar les talles que consten en els requisits de la base segona.   
Segon exercici. Prova psicotècnica. De caràcter obligatori i eliminatori.   
Consistirà a superar els exercicis o proves psicotècniques aptitudinals i de personalitat d'acord amb el que disposa l'Ordre de 23 de novembre de 2005, tal com s'indica en l'annex I d'aquestes bases.   
La superació d'aquestes proves als municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització, i durant aquest període eximirà l'aspirant de tornar a realitzar-les.  
Tercer exercici. Proves d'aptitud física. De caràcter obligatori i eliminatori.   
Consistiran a superar proves d'aptitud física que posen de manifest la capacitat per a l'exercici del lloc de treball, amb un contingut i marques que seran les següents:   
a) Proves físiques.  
1. Enfilada de corda amb presa de peus: hòmens, 4 metres; dones, 3 metres.  
2. Salt de longitud amb carrera: hòmens, 4 metres; dones, 3,80 metres.  
3. Salt d'altura: hòmens: 1,10 metres; dones, 1 metre.  
4. Carrera de velocitat en 60 metres: hòmens, 10 segons; dones, 12 segons.  
5. Carrera de resistència en 1.000 metres: Hòmens, 4 minuts; dones, 4 minuts 10 segons.   
Si l'Ajuntament decidira establir una prova de natació, el contingut i marca seran:  
6. Natació, 50 metres: hòmens, 57 segons; dones, 1 minut.   
La qualificació d'aquest exercici serà d'apte o no apte, havent de superar com a mínim quatre de les sis proves per a ser qualificat com a apte.   
b) Valoració de les proves d'aptitud física.   
La valoració de les proves d'aptitud física en les proves de salt es farà mesurant la distància efectiva.   
Quart exercici. Qüestionari. De caràcter obligatori i eliminatori.  
   
Consistirà a contestar correctament per escrit, un qüestionari, preparat pel tribunal, d'un mínim de 50 preguntes i màxim de 75 preguntes, amb quatre respostes alternatives una d'aquestes certa, en un temps màxim d'1 hora i 30 minuts, sobre els temes indicats en els grups I a IV, ambdós inclusivament, del temari que s'indica en l'annex III d'aquestes bases.  
A l'efecte de puntuació de l'exercici, s'aplicarà la fórmula següent:  
 A - E/(n-1)  
R = \_\_\_\_\_\_\_\_\_\_\_ x 10  
 N  
R = Resultat.  
A = Encerts.  
E = Errors.  
n = Nombre de respostes alternatives.  
N = Nombre de preguntes del qüestionari.  
La qualificació d'aquest exercici serà de 0 a 10 punts, havent d'obtindre's una qualificació de 5 punts per a superar-lo.   
Cinqué exercici. Supòsit policial. De caràcter obligatori i eliminatori.  
Consistirà en la realització d'un exercici escrit, amb una duració màxima d'una hora, que fixarà el tribunal abans de la realització de l'exercici, que versarà sobre el desenvolupament d'un supòsit policial sobre les activitats, les funcions i els serveis propis de l'ocupació a què s'opta, així com, si pertoca, sobre la redacció de documents policials.  
Es valorarà la claretat i exposició de totes les actuacions i mesures que s'hagen d'adoptar relació amb el supòsit plantejat.  
La qualificació d'aquest exercici serà de 0 a 10 punts i per a superar-lo s'haurà d'obtindre un mínim de 5 punts.  
Sisé exercici. Desenvolupament del temari. De caràcter obligatori i eliminatori.   
Consistirà a desenvolupar per escrit durant un temps màxim d'una hora i trenta minuts i mínim d'una hora, dos temes triats per l'aspirant de quatre extrets per sorteig, dels grups I a l'IV, ambdós inclusivament, un de cada grup dels quals componen el temari establit i al que es fa referència en l'annex III d'aquestes bases, assenyalat en l'Ordre d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià (ordre publicada en el Diari Oficial de la Comunitat Valenciana núm. 4049, de 24 de juliol de 2001).  
Els dits temes seran llegits en sessió pública davant del tribunal, que podrà formular les preguntes o aclariments que sobre aquests jutge oportunes. Es valoraran la claredat d'idees i el coneixement sobre els temes exposats.   
La qualificació d'aquest exercici serà de 0 a 10 punts, i per a superar-lo caldrà obtindre un mínim de 5 punts.   
Seté exercici. Coneixement del valencià. De caràcter obligatori i no eliminatori.   
Consistirà a traduir del valencià al castellà i viceversa un text proposat pel tribunal, en un temps màxim de 30 minuts. Aquest exercici es qualificarà de 0 a 4 punts, a raó de 2 punts com màxim per cada una de les traduccions.   
Huité exercici. Reconeixement mèdic. De caràcter obligatori i eliminatori.   
Consistirà a superar un reconeixement mèdic, d'acord amb el quadre d'exclusions mèdiques que s'expressa en l'Ordre de 23 de novembre de 2005 tal com s'assenyala en l'annex II d'aquestes bases.  
La superació d'aquesta prova, homologada expressament per l' IVASPE, tindrà una validesa d'un any des de la seua realització, quedant exempts de realitzar-la aquells que, en aquest període, l'hagen superat, sempre que no es produïsquen malalties o dolències que, segons el parer del tribunal mèdic, justifiquen el tornar-les a passar.   
Nové exercici. Temes locals. De caràcter obligatori i no eliminatori.  
Consistirà en l'exposició per escrit d'un tema de què componen el grup V del temari establit i al que es fa referència en l'annex III d'aquestes bases, en un temps màxim d'una hora i mínim de 45 minuts; es valoraran els coneixements exposats, la claredat de l'exposició, la neteja, la redacció i l'ortografia que, en tot cas, seran llegits per l'aspirant en una sessió pública davant del tribunal.  
A criteri del tribunal, l'exposició escrita del tema podrà substituir-se per la realització d'un qüestionari entre 25 i 75 preguntes amb respostes alternatives, que versaran sobre matèria relativa al grup V del temari que s'inclou en l'annex III d'aquestes bases, en un temps màxim de 50 minuts. Per a la correcció d'aquesta prova es tindran en compte, en tot cas, les respostes errònies, i s'aplicarà la fórmula establida per al quart exercici.  
La qualificació d'aquest exercici serà de 0 a 5 punts.   
La valoració dels exercicis de desenvolupament del temari s'efectuarà mitjançant l'obtenció de la mitjana aritmètica de cada un dels membres del tribunal de selecció, i s'han de rebutjar, a aquest efecte, totes les puntuacions màximes i mínimes quan entre elles existisca una diferència de 4 punts o més, servint, si és el cas, com a punt de referència la puntuació màxima obtinguda. Aquesta diferència serà de 2 punts quan es tracte de valorar els temes locals.   
b) Torn de mobilitat.  
La provisió de places per torn de mobilitat, mitjançant concurs, corresponents a la categoria d'agent de la policia local de la Comunitat Valenciana s'ajustarà als barems establits en l'Ordre de 23 de novembre de 2005, publicada en el Diari Oficial de la Comunitat Valenciana número 5148, de data 2 de desembre de 2005, i conformement als criteris establits en el Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana.  
1. Procés selectiu i sistema de qualificació per a les places d'agents per oposició torn de mobilitat:  
Primer exercici. Prova psicotècnica. De caràcter obligatori i eliminatori.  
Es realitzaran un o diversos test dirigits a valorar les actituds i aptituds de l'aspirant per a l'acompliment del lloc de treball de policia local, d'acord amb l'establit en l'annex III de l'Ordre de 23 de novembre de 2005 .  
La qualificació dels exercicis psicotècnics serà d'apte o no apte, i s'haurà de superar el que disposa l'Ordre de 23 de novembre de 2005 i que figura en l'annexo I d'aquestes bases.  
Segon exercici. Reconeixement mèdic. De caràcter obligatori i eliminatori.  
A practicar pel tribunal mèdic que es designe a este efecte. Es faran totes les proves clíniques, analítiques o complementàries o de qualsevol classe que es consideren necessàries per a comprovar que l'opositor no està incurs en el quadre d'exclusions de l'annex II.  
La qualificació serà d'apte o no apte.  
Tercer exercici. Barem de mèrits.  
Únicament es valoraran els mèrits a aquells aspirants que hagen superat els exercicis anteriors, conformement al barem de mèrits arreplegat en l'Ordre de 23 de novembre de 2005, de la Conselleria de Justícia, Interior i Administracions Públiques, per a la provisió de llocs de treball de totes les escales i categories oferits per torn de mobilitat, annex V d'aquestes bases.  
Huitena. Relació d'aprovats.   
Finalitzades les proves selectives de cada torn, el tribunal farà públiques, al tauler d'anuncis de l'Ajuntament, les relacions d'aspirants aprovats per ordre de puntuació final obtinguda en nombre no superior al de places convocades respectivament per torn de mobilitat i lliure, i tenint en compte, per al torn lliure, la qualificació de tots els exercicis. Quan algun o alguns dels aspirants aprovats renuncien a continuar el procés de selecció, o en siguen exclosos per no tindre algun dels requisits exigits, no presentar la documentació, per falsedat d'aquesta, o per no superar el curs selectiu, s'anul·laran les actuacions respecte d'aquests i el tribunal podrà proposar la inclusió en la llista d'admesos el mateix nombre que el d'exclosos per les anteriors causes, i pel mateix ordre que en resulte, els quals s'incorporaran a la realització del curs selectiu en les mateixes condicions que els anteriors, sense perjudici de la responsabilitat en què, si pertoca, puguen haver incorregut.   
Novena. Curs selectiu  
El tribunal formularà proposta al president de la corporació dels aspirants del torn lliure que, havent superat l'oposició, prèvia la presentació de la documentació exigida en aquestes bases, hagen de superar en l'Institut Valencià de Seguretat Pública i Emergències, un curs de caràcter selectiu, de contingut teoricopràctic. El curs selectiu constarà de dues fases: una, de formació i selecció en l'Institut Valencià de Seguretat Pública, i altra, de pràctiques, que es farà al municipi de Rocafort amb una durada de dos mesos.  
Els aspirants proposats s'incorporaran a l'Institut Valencià de Seguretat Pública i Emergències, al qual correspondrà la qualificació del curso selectiu.  
Superat el curs teoricopràctic, l'Institut Valencià de Seguretat Pública i Emergències, formularà proposta de nomenament, si escau, a l'Ajuntament, amb indicació de la puntuació o qualificacions obtingudes, a l'efecte del seu nomenament.  
La qualificació del curs, tant del període teoricopràctic com de les pràctiques, correspondrà a l'Institut Valencià de Seguretat Pública i Emergències, i la seua valoració es realitzarà sobre la base de criteris objectius, que tindran en compte, entre altres, els punts següents: assimilació dels coneixements impartits, responsabilitat, dedicació, actituds enfront del professorat i resta d'alumnes i quants aspectes de l'actuació de l'aspirant siguen necessaris per a valorar la seua capacitat per a una adequada prestació de les funcions atribuïdes al lloc.  
En el supòsit que l'aspirant no supere el curs selectiu, l'IVASPE, comunicarà aquesta circumstància a l'Alcaldia, i l'aspirant haurà d'incorporar-se al curs immediatament posterior. Si no se supera aquest curs perdrà el dret a participar en el procés selectiu instat, que s'entendrà acabat a l'efecte de poder convocar novament la plaça no coberta.  
Per a la realització del curs teoricopràctic l'aspirant serà nomenat funcionari en pràctiques de la respectiva corporació local, amb els drets inherents a tal situació i percebrà a càrrec de l'Ajuntament les retribucions íntegres del lloc al que aspira.   
Deu. Presentació de documents.   
En el termini de 20 dies hàbils comptadors des de l'endemà de la publicació de la llista d'aprovats en el Diari Oficial de la Comunitat Valenciana, els aspirants proposats pel tribunal, presentaran els documents que acrediten els requisits exigits en aquestes bases específiques de cada convocatòria i els següents:  
a) Fotocòpia del document nacional d'identitat o document equivalent acreditatiu de la identitat del sol·licitant acompanyada de l'original per a compulsar-la.  
b) Còpia autenticada o fotocòpia compulsada de la titulació o justificant d'haver pagat els drets d'expedició, sense perjudici del posterior presentació. De la mateixa manera, s'acreditaran els mèrits específics.  
c) Fotocòpia compulsada dels certificats, diplomes i títols que, homologats per la Generalitat Valenciana, acrediten els coneixements de valencià.  
d) Declaració jurada de no haver sigut separat mitjançant expedient disciplinari del servei de qualsevol administració pública, ni trobar-se incapacitat.  
e) Certificat mèdic acreditatiu de no patir cap malaltia o limitació física o psíquica que impedisca impossibilite o siga incompatible amb l'exercici de les funcions.  
f) Els aspirants que hagen fet valdre la seua condició de persones amb minusvalideses, un certificat de l'òrgan competent que acredite aquesta condició, com també la seua capacitat per a ocupar les tasques i funcions corresponents a les places a les quals aspira.  
Els aspirants que tingueren la condició de funcionaris de carrera quedaran exempts de justificar documentalment les condicions generals a què es refereix la base segona que ja hagueren sigut provades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.  
Els qui dins del termini indicat, i excepte cas de força major, no presentaren la documentació, o d'aquesta es deduïra que no tenen algun dels requisits exigits, no podran ser nomenats funcionaris, la qual cosa donarà lloc a la invalidesa de l'actuació de l'interessat i la nul·litat subsegüent dels actes del tribunal respecte d'aquest, sense perjudici de la responsabilitat en què pogueren haver incorregut per falsedat en la seua instància.  
Onze. Nomenament  
Superades les proves de selecció i el curs selectiu, que constarà de dues fases: una, de formació i selecció, i una altra, de pràctiques, amb la presentació pèvia de la documentació exigida, l'aspirant serà nomenat funcionari de carrera, en el termini màxim de 15 dies, comptats des de la comunicació de l'Institut Valencià de Seguretat Pública i Emergències, i haurà de prendre possessió en el càrrec en el termini màxim de 15 dies, comptador des de l'endemà del dia que els siga notificat el nomenament.  
Respecte al torn de mobilitat, les persones nomenades cessaran, a tots els efectes, en els llocs de treball que ocupaven, i prendran possessió en la plaça obtinguda dins dels 15 dies següents al moment del cessament a l'ajuntament de procedència, que haurà d'efectuar-se dins dels cinc dies hàbils següents a la data de la publicació de la resolució del concurs.  
El còmput dels terminis de cessament i presa de possessió s'iniciarà quan finalitzen els permisos o llicències que, si pertoca, hagen sigut concedits als interessats.  
Els participants en els concursos de mobilitat estaran obligats a traslladar, per escrit, els permisos o llicències esmentats a l'ajuntament convocant, que podrà acordar-ne, mitjançant una resolució motivada, la suspensió del gaudi.  
L'ajuntament de procedència podrà ajornar el cessament en aquest del funcionari o funcionària que haja obtingut una plaça per mobilitat en un altre distint, mitjançant una resolució motivada, quan concórreguen necessitats del servei, i per un període de temps no superior a 20 dies hàbils, comunicant la pròrroga a aquest ajuntament convocant.  
A tots els efectes, el termini que hi haja entre el cessament i la presa de possessió es considerarà com a servei actiu.  
Dotze. Incidències  
El tribunal podrà resoldre els dubtes que es presenten, interpretar aquestes bases i prendre els acords necessaris per al bon ordre del procés selectiu.  
Tretze. Recursos  
Contra les presents bases i la corresponent convocatòria, actes que esgoten la via administrativa, cal interposar:   
1. Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar el recurs indicat serà d'un mes, comptador des de l'endemà de la publicació de l'extracte d'aquestes bases en el Butlletí Oficial de l'Estat. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la desestimació per silenci pel transcurs d'un mes, comptat des de la data de la interposició, sense haver-se notificat la seua resolució, i en aquest cas quedarà expedita la via contenciosa administrativa.  
2. Recurs contenciós administratiu, directament davant del Jutjat Contenciós Administratiu de la Província de València que per torn de repartiment li corresponga. El termini per a interposar el recurs és:   
a) De dos mesos, comptadors des de l'endemà de la publicació de l'extracte d'aquestes bases en el Butlletí Oficial de l'Estat, si no s'ha interposat el potestatiu recurs de reposició.   
b) De dos mesos, comptadors des del dia en què es notifique la resolució expressa del recurs de reposició.  
c) De sis mesos, comptadors des del transcurs d'un mes des de la interposició del recurs de reposició sense que se n'haja notificat resolució expressa. Contra les resolucions i els actes de tràmit, que no posen fi a la via administrativa, quan aquests últims decidisquen directament o indirectament el fons de l'assumpte, determinen la impossibilitat de continuar el procediment, o produïsquen indefensió o perjudici irreparable a drets i interessos legítims, els interessats podran interposar un recurs d'alçada en el termini d'un mes davant de l'òrgan superior jeràrquic que els va dictar.  
Catorze. Publicació  
Aquestes bases de la convocatòria per a la selecció de llocs vacants es publicaran en el Butlletí Oficial de la Província de València i en el Diari Oficial de la Comunitat Valenciana, i el seu extracte en el Butlletí Oficial de l'Estat. I se'n comunicarà el text íntegre a l'Institut Valencià de Seguretat Pública de la Generalitat Valenciana, en els termes establits en la legislació de règim local i de coordinació de policies locals de la Comunitat Valenciana.   
ANNEX I  
Proves psicotècniques  
Barem per al reconeixement psicotècnic  
D'acord amb aquesta ordre, en el cas de mobilitat, no caldrà que els candidats realitzen les proves d'avaluació de les aptituds mentals, havent de realitzar únicament les proves relacionades amb els aspectes de personalitat.  
A) Descripció dels factors a mesurar en el procés de selecció  
I. Aptituds mentals.  
Intel·ligència general.   
Capacitat per a comprendre situacions i esdeveniments, les relacions que existeixen entre ells, poder captar les estructures de les dites relacions i tindre un mètode sistemàtic de raonament.  
Raonament verbal. Constitueix una mesura de l'aptitud per a comprendre conceptes, expressats a través de la paraula. Valora especialment la capacitat per a abstraure, generalitzar i pensar de manera constructiu. Constitueix un valuós índex del nivell ocupacional a què un subjecte pot aspirar, ja que en moltes tasques hi ha una relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.  
Raonament abstracte. Consisteix en l'habilitat mental amb formes no verbals. Ja que l'habilitat per a raonar amb paraules no és idèntica a l'habilitat per a raonar amb figures, les mesures de raonament abstracte no substitueixen adequadament al raonament verbal, però poden servir com a element de confrontació.  
Rapidesa i precisió perceptiva. Suposa l'habilitat de realitzar una anàlisi ràpida de situacions complexes. Les mesures d'aquest factor mesuren la rapidesa de resposta en tasques de tipus perceptiu.  
Capacitat d'atenció i resistència a la fatiga mental. Les proves que avaluen aquest factor exigeixen una gran concentració i resistència a la monotonia. En conseqüència, amb escales d'avaluació d'aquest factor es pot apreciar l'aptitud o capacitat per a concentrar-se en tasques la principal característica del qual és la rapidesa perceptiva, juntament amb l'atenció continuada.  
Memòria visual. Capacitat per a recordar situacions, esdeveniments, objectes, etc. a través del sentit de la vista.  
Personalitat. Factors de personalitat comuna a tots els opositors:   
Estabilitat emocional. Persona amb molt control de les seues emocions i de la seua conducta en general. Emocionalment estable, serena i difícil d'alterar davant de les demandes de l'entorn i les seues emocions. Cuidadosa i oberta a les relacions socials. Evidència el que comunament es coneix com a respecte a si mateix i té en compte la reputació social.  
Sentit de disciplina i de l'autoritat. Persona que es conforma a les normes i demandes dels seus superiors. Pot ser sòbria i digna de confiança, així com dominada pel sentit del deure; perseverant, responsable i organitzada.  
Seguretat en si mateix. Persona segura de si mateixa en el que fa i com ho fa, que confia en les seues possibilitats i recursos. Manifesta capacitat pràctica i realista. La confiança en si mateix i la capacitat per a interactuar en diferents situacions és madura i poc ansiosa.  
Capacitat empàtica i de maneig de la relació interpersonal. Desenvolupament de conductes cooperatives. Persona socialment desimbolta, no inhibida, amb bona capacitat per a aconseguir i mantindre contactes personals, així com de posar-se en el lloc dels altres. Manifesta capacitat d'integració en el grup, d'ajuda als altres i es mostra amable i cooperativa amb els companys. Persona adaptable, animosa, interessada pels altres. Bona col·laboradora amb el treball del grup. Neutralitat efectiva en l'exercici professional. Honestedat i integritat. Persona responsable, organitzada i disciplinada; les seues metes es troben dins de la normativa social. Fa el que és socialment correcte, seguint estrictament les normes, fent el que és acceptat i idoni. S'esforça per millorar i donar un treball de qualitat.  
- Tolerància. Persona comprensiva amb els modes de pensar i actuar aliens i disposada a adaptar-se a les situacions. Manifesta interessos amplis cap a altres modes i formes culturals.  
B) Normes i requisits generals  
Qualificació global. La qualificació dels exercicis psicotècnics serà d'apte o no apte.   
Atés que es consideren diferents puntuacions en els barems aptitudinals i que hi ha una diferent ponderació dels factors de personalitat per a cada escala i categoria, l'obtenció de la qualificació d'apte en una selecció destinada a cobrir un lloc concret de l'escala no serà homologable per a cap altre lloc.  
Factors aptitudinals.  
Dels factors aptitudinals han de superar-se quatre dels sis proposats, entre els que ha d'estar, necessàriament, el d'intel·ligència general.  
Factors actitudinals.  
En relació amb la personalitat, una vegada superades les puntuacions mínimes en les escales de control de les respostes (sinceritat, desitjabilitat social o qualsevol altra anàloga), haurà de realitzar-se una anàlisi global de l'estructura de personalitat.  
Es procedirà a aquesta anàlisi mitjançant:  
El passe de tests psicotècnics que avaluen els factors de personalitat mencionats prèviament (anteriorment).   
La realització d'una entrevista personal a cada un dels aspirants que haja superat les proves aptitudinals, puntuat correctament en les escales de control de resposta en els tests psicològics i que presente un perfil de personalitat d'acord amb el requerit.  
Es consideraran no aptes aquells candidats que:   
No superen criteris mínims en les escales de sinceritat, desitjabilitat social o qualsevol altra anàloga que valide les respostes dels subjectes.   
- No oferisquen el perfil idoni segons els barems exigits.   
- Que presenten puntuacions que indiquen alteracions psicològiques que impossibiliten o dificulten un funcionament professional adequat.  
En totes les escales i les categories es contrastaran els resultats obtinguts mitjançant una entrevista.  
C) Barems específics per a agent oposició lliure  
Aptituds (població de comparació -barems-: població general).  
Intel·ligència general: 40.  
Raonament Verbal: 40.  
Raonament Abstracte: 40.  
Rapidesa i precisió perceptiva: 45.  
Capacitat d'atenció i resistència a la fatiga mental: 45.  
Memòria visual: 45.  
Personalitat. Tots els factors de personalitat indicats com comuns i, especialment:  
Estabilitat emocional.  
Sentit de la disciplina i de l'autoritat.  
Tolerància.  
2. Agent mobilitat  
Aptituds (població de comparació -barems-: població general).  
Intel·ligència general: 40.  
Raonament Verbal: 40.  
Raonament Abstracte: 40.  
Rapidesa i precisió perceptiva: 45.  
Capacitat d'atenció i resistència a la fatiga mental: 45.  
Memòria visual: 45.  
Personalitat. Tots els factors de personalitat indicats com comuns i, especialment:  
Estabilitat emocional.  
Sentit de la disciplina i de l'autoritat  
Tolerància.  
ANNEX II  
Reconeixement mèdic  
El contingut de la prova de reconeixement mèdic, d'acord amb el que estableix l'Ordre de 23 de novembre de 2005, és el següent:  
Quadre d'exclusions mèdiques d'aplicació als processos de selecció de policies locals de la Comunitat Valenciana per torn lliure, escala bàsica, categoria d'agent.  
1. Obesitat o primesa superior al 25% del pes ideal, calculat segons la fórmula PI = 0,75 (talla en cm-150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.  
2. Ull i visió.  
2.1. Agudesa visual amb correcció o sense inferior als dos terços de la visió normal en ambdós ulls.  
2.2. Despreniment de retina.  
2.3. Estrabisme.  
2.4. Hemianòpsies.  
2.5. Discromatòpsies.  
2.6. Qualsevol altre procés patològic que, al parer dels assessors mèdics, dificulte de manera important l'agudesa visual.  
3. Oïda i audició.  
3.1. Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.  
4. Aparell locomotor.  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, segons el parer dels assessors mèdics, amb l'acompliment, del lloc de treball (patologia òssia d'extremitats, retraccions o limitacions funcionals de causa muscular o articular, defecte de columna vertebral i altres processos ossis, musculars i articulars).  
5. Aparell digestiu.  
Qualsevol procés digestiu que, segons el parer dels assessors metges, dificulte l'exercici del lloc de treball.  
6. Aparell cardiovascular.  
Hipertensió arterial de qualsevol causa, no havent de sobrepassar les xifres en repòs els 150 mm/Hg en pressió sistòlica i els 85 mm/Hg en pressió diastòlica; varicus o insuficiència venosa perifèrica, com també qualsevol altra patologia o lessió vascular que, al parer dels assessors mèdics, puga limitar el desenvolupament del lloc de treball. segons el parer dels assessors metges es podrà repetir la prova quan concórreguen circumstàncies que així ho aconsellen.  
7. Aparell respiratori.  
L'asma bronquial, la broncopatia obstructiva, el neumotòrax espontani (en més d'una ocasió), la tuberculosi pulmonar activa i altres processos de l'aparell respiratori que dificulten el desenvolupament del seu treball.  
8. Sistema nerviós.  
Epilèpsia, depresió, psicosi, tremolor de qualsevol causa, alcoholisme, toxicomanieas i altres processos patològics que dificulten el desenvolupament de la seua funció.  
9. Pell i fàneres.  
Cicatrius que produïsquen limitació funcional i altres processos que dificulten o limiten el desenvolupament de la seua funció.  
10. Altres processos patològics.  
Diabetis, malalties transmissibles en activitat, malalties immulògiques sistèmiques, intoxicacions cròniques, hemopaties greus i qualsevol altres procés que, al parer dels assessors mèdics, limite o incapacite per al desenvolupament del seu treball.  
Torn mobilitat  
El contingut de la prova de reconeixement mèdic, d'acord amb el que estableix l'Ordre de 23 de novembre de 2005, és el següent:  
Quadre d'exclusions mèdiques d'aplicació als processos de mobilitat de policies locals de la Comunitat Valenciana, escala bàsica, categoria d'agent.  
1. Obesitat o primor manifesta que dificulten o incapaciten per a l'exercici del lloc de treball.  
2. Ull i visió.  
2.1. Agudesa visual amb correcció o sense inferior als dos terços de la visió normal en ambdós ulls.  
2.2. Hemianòpsia completa i absoluta.  
3. Oïda i audició.  
Agudesa auditiva biaural amb correcció o sense que supose pèrdua entre 1.000 i 4.000 hertzios a 45 decibels.  
4. Aparell locomotor.  
Qualsevol patologia òssia d'extremitats que produïsca retraccions o limitacions funcionals de causa muscular o articular.  
5. Aparell digestiu.  
Qualsevol procés digestiu que, segons el parer dels assessors metges, dificulte de forma important l'exercici del lloc de treball.  
6. Aparell cardiovascular.  
Hipertensió arterial mal controlada, no havent de sobrepassar les xifres en repòs els 170 mm/Hg en pressió sistòlica i els 95 mm/Hg en pressió diastòlica; segons el parer dels assessors metges es podrà repetir la prova quan concórreguen circumstàncies que així ho aconsellen. Varius ulceroses. Tromboflebitis. Insuficiència cardiaca severa. Hipertròfia ventricular esquerra descompensada. Infart de miocardi.  
7. Aparell respiratori.  
La bronquiopatia crònica obstructiva. El pneumotòrax espontani (en més d'una ocasió).   
8. Sistema nerviós.  
Epilèpsia, alcoholisme i toxicomania.  
9. Pell i fàneres.  
Cicatrius que produïsquen limitacions funcionals.  
10. Altres processos patològics.  
Malalties immunològiques sistemàtiques. Intoxicacions cròniques. Hemopaties greus.   
11. I qualsevol procés patològic que, segons el parer dels assessors metges, limite o incapacite l'aspirant per al lloc de treball a què s'opta.  
ANNEX III  
Temari  
A) Temari. Categoria d'agent de policia local.  
Grup I. Dret constitucional i administratiu.  
Tema 1. La Constitució espanyola de 1978. Estructura, contingut i principis bàsics. Reforma de la constitució.  
Tema 2. Organització política de l'Estat espanyol. Classe i forma d'estat. Organització territorial de l'Estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: defensa i garantia d'aquests. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.   
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia.  
Tema 11. El municipi: Òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. El ple de l'ajuntament. La comissió de govern. Òrgans consultius i participatius: Les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris. Reglament de règim disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.  
Grup III. Dret penal, policia administrativa i sociologia.  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'acaçament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destinació i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Grup IV. Policia de trànsit i circulació.  
Tema 31. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.   
Tema 32. La normativa sobre trànsit circulació de vehicles de motor i seguretat viària: la Llei de Bases i el seu text articulat. Tipificació de les principals infraccions. Infraccions de trànsit que constitueixen delicte. El Codi de Circulació i els seus preceptes encara vigents.  
Tema 33. El Reglament General de Circulació. Estructura. Principals normes de circulació.   
Tema 34. El Reglament General de Conductors. Normes generals Classes dels permisos de conduir i els seus requisits. Validesa. Equivalències.  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 36. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 37. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat viària. El Consell Superior de Trànsit. Especial consideració de les competències municipals.  
Grup V.  
Tema 41. Història del municipi de Rocafort. Infraestructures culturals de Rocafort i oferta de serveis culturals. Festes en Rocafort, dates de celebració, característiques i significats.  
Tema 42. Rocafort. Població. Economia. Territori. Guia de carrers i terme municipal.  
Tema 43. Ordenances municipals de l'Ajuntament de Rocafort. Serveis, institucions, organització i administració municipal i altres de caràcter historicocultural o de particular interés per a la població.   
ANNEX IV  
Barem per a la valoració dels mèrits en els concursos   
per a la provisió de places dels cossos de la policia local,   
oferides per torn de mobilitat  
1. Titulació acadèmica   
Fins a un màxim de 15 punts.   
Es valoraran les titulacions acadèmiques acreditades pels concursants que siguen iguals o superiors a les que se'ls van exigir per a accedir a l'escala i categoria a què pertanguen, d'acord amb l'escala següent:   
a) Grup A.  
Doctor: 10 punts.  
Llicenciat o equivalent: 8 punts.  
b) Grup B.   
Diplomat universitari o equivalent: 7 punts.  
c) Diplomat en criminologia: 7 punts.  
No es valoraren com a mèrit aquelles titulacions que figuraren com a requisit per a la provisió del lloc de treball, ni aquelles que siguen imprescindibles per a la consecució d'altres de nivell superior. En la puntuació d'accés a la universitat només es computarà una d'aquestes.   
2. Grau personal  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la manera següent:   
a) Per posseir un grau personal superior al nivell del lloc sol·licitat: 3 punts.   
b) Per posseir un grau personal igual al nivell del lloc sol·licitat: 2 punts.   
c) Per posseir un grau personal inferior al nivell del lloc sol·licitat: 1 punt.   
3. Antiguitat  
Fins a un màxim de 20 punts:   
- Per cada any complet d'antiguitat en la mateixa escala i categoria de la policia local o superior: 1,50 punts.   
- Per cada any complet d'antiguitat en les categories inferiors de la policia local: 1,25 punts.   
- Per cada any complet d'antiguitat prestat en altres forces i cossos de seguretat: 0,50 punts per any complet, fins a un màxim de 10 punts.   
- Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.   
4. Altres mèrits   
Fins a un màxim de 15 punts.   
Coneixement del valencià acreditat amb certificat oficial de la Junta Qualificadora de Coneixements del Valencià:   
- Certificat de coneixements orals: 0,75 punts.  
- Certificat de grau elemental: 1,25 punts.  
- Certificat de grau mitjà: 2,50 punts.  
- Certificat de grau superior: 3,00 punts.  
Coneixement d'un o més idiomes acreditats documentalment, per mitjà d'un certificat expedit per una facultat o escola oficial reconeguda: 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.   
5. Cursos organitzats per l'IVASP o organismes anàlegs  
Fins a un màxim de 30 punts.   
Per la realització de cursos organitzats per l'IVASP o homologats per aquest, caldrà ajustar-se al següent barem.   
Nombre d'hores Diploma d'assistència Certificat  
 d'aprofitament  
De 20 a 50 0,50 1  
De 51 a 100 1 2  
De 101 a 150 2 3  
De 151 a 200 3 4  
De 201 a 250 4 5  
Més de 250 5 7  
Quan es tracte de cursos d'una duració inferior a la mínima avantdita, la seua puntuació estarà determinada per la suma del còmput d'hores i/o assistència a aquests. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per aquest concepte el màxim de 10 punts.   
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri d'Interior, o altres ministeris o conselleries relacionades amb la funció policial o organismes anàlegs, escoles de policia de les corporacions locals o de comunitats autònomes, ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.   
Els cursos bàsics de formació inicial i els cursos de capacitació no seran objecte de puntuació.   
Els cursos de dispensa en un grau del requisit de titulació es puntuaran, si pertoca, com a cursos amb diploma d'assistència, no serán puntuables si ja s'ha tingut en compte a l'efecte de titulació acadèmica per a promoció interna.   
6. Premis, distincions i condecoracions  
Fins a un màxim de 10 punts.   
Per estar en possessió de la Placa Col·lectiva al Mèrit Policial de la Generalitat Valenciana, 1 punt.   
Per estar en possessió de la Placa Individual al Mèrit Policial de la Generalitat Valenciana, 3 punts.   
Per estar en possessió de la Medalla al Mèrit Policial de la Generalitat Valenciana, 2 punts.   
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'elles.   
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'elles.   
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada un. Si la condecoració és concedida a títol col·lectiu la puntuació serà de 0,25 punts per a cada un.   
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada un d'ells.   
7. Altres mèrits específics  
Fins a un màxim de 4 punts.   
Es valoraran els coneixements en administració i gestió de recursos humans i informàtica, títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots aquests lliurement apreciats pel tribunal qualificador, fins a un màxim de 0,25 punts per mèrit acreditat.   
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.   
Les publicacions relacionades amb l'activitat policial es valoraran fins a un màxim de 0,75 punts per cada una.   
ANNEX V  
Model d'instància  
(Nom i cognoms) ... de ... anys d'edat, natural de ... (...), carrer o plaça ?, número de telèfon- i document nacional d'identitat número ?, lletra ...,   
EXPOSE:  
1. Que assabentat/ada de la convocatòria per a cobrir en propietat tres places de policia local existents en la plantilla de Rocafort, escala bàsica, categoria d'agent, i atés que compleix els requisits de:  
a) Tindre la nacionalitat espanyola.  
b) Estar en possessió del títol de Batxiller Superior o equivalent, o complir les condicions per a obtindre'l en la data que finalitze el termini de presentació d'instàncies.   
Amb la finalitat d'acreditar l'equivalència manifesta que ...  
c) No pateix cap malaltia o defecte físic que impedisca el desenvolupament de les corresponents funcions i tindre una estatura de ... metres.   
Tindre complits els 18 anys d'edat sense excendir els 30. A l'efecte de compensar el límit d'edat màxim manifesta que ...  
d) No haver sigut separat, per mitjà d'expedient disciplinari, del servei de l'Estat, de les comunitats autònomes o de les entitats locals o de qualsevol altra institució jurídica, ni trobar-se inhabilitat/ada per a l'exercici de les funcions públiques.  
e) Estar en possesió del/dels permís/os de conducció ....  
f) Comprometre's a prestar el preceptiu jurament o promesa.  
2. Forma d'accés: lliure \_; mobilitat \_ (marqueu)  
SOL·LICITE:  
Ser admés/esa a les proves selectives a què es refereix la present instància, i adjunte el justificant d'haver ingressat els drets d'examen. Així mateix declare que són certes les dades que s'hi consignen, que complisc tots i cada un dels requisits exigits, i em compromet a provar documentalment totes les dades que figuren en aquesta sol·licitud.  
Rocafort, - de - de 201-  
Signatura».  
Rocafort, 1 de desembre de 2010.- L' alcalde: Sebastián Bosch Ponce.